**פרימנטל** (באנגלית:**Fremantle**, בשפת נונגאר (אנ'): **Walyalup**) היא עיר נמל במדינת אוסטרליה המערבית, אוסטרליה, הממוקמת בפתחו של נהר סוואן באזור המטרופולין של פרת', בירת המדינה. באוסטרליה המערבית היא מכונה גם **פריאו** (**Freo**).

לפני ההתיישבות הבריטית, הילידים, אנשי נונגאר (אנ') האבוריג'נים אכלסו את האזור במשך אלפי שנים, וזיהו את המקום בשם Walyalup ("מקום הווילי"). מגלי ארצות הולנדים ביקרו באזור ב-1600, אך הוא יושב על ידי האדם הלבן רק ב-1829, הם קראו למקום פרימנטל על שמו של קפטן צ'ארלס פרימנטל, קצין ימי אנגלי שתבע את החוף המערבי של ניו הולנד כשטח בריטי. בעשורים הראשונים המתיישבים נאבקו על מנת לשרוד במקום. בשנת 1850, עם כניסת מושבת העונשין למקום הפכה פרימנטל ליעד העיקרי של אוסטרליה עבור פושעים שהגיעו מבריטניה. כלא פרימנל שנבנה על ידי האסירים פעל עוד זמן רב לאחר סיום ההגלייה ב-1868. הוא נסגר ב-1991 וכיום הוא אתר מורשת עולמית.

פרימנטל הוגדרה כעירייה בשנת 1883, ובעשור הבא פעל הנמל שלה עבור מסחר, והפך למרכז סחר שוקק בשיאם של הבהלה לזהב של מערב אוסטרליה. היא הוכרזה כעיר ב-1929. פרימנטל מילאה תפקיד מפתח במלחמת העולם השנייה כבסיס הצוללות הגדול ביותר בחצי הכדור הדרומי. הגירה לאחר המלחמה מאירופה, במיוחד מאיטליה, עזרה לעצב את דמותה של פרימנטל, והיא גדלה במהירות לאחר אירוח גביע אמריקה ב-1987. כיום, פרימנטל מוכרת בזכות נופי הרחוב הוויקטוריאניים והאדוארדיים המשומרים היטב והארכיטקטורה של תקופת האסירים, וידועה כמובלעת בוהמית עם סצנת אמנות וקולינריה משגשגת. זהו גם הבית המסורתי של מועדון הכדורגל פרימנטל, אחת משתי קבוצות ליגת הכדורגל האוסטרלית הממוקמות במערב אוסטרליה.

היסטוריה
--------

### אוסטרלים ילידים

התושבים המקוריים של האדמה עליה בנויה העיר הם אנשי הוואדג'וק נונגאר (אנ'), שכינו את האזור ווליאלופ ("מקום הווילי"). עבור אנשי הנונגאר המקומיים, פרימנטל הייתה מקום של טקסים, מסורות תרבותיות משמעותיות ומסחר. במשך אלפי שנים נפגשו שם אנשי הנונגאר באביב ובסתיו כדי לעסוק בדיג וציד.

אזור גבעת אבן הגיר בארתור הד נקרא מנג'ארי, מקום מפגש חשוב  שבו התכנסו אנשים והיה זה מקום מסחר מרכזי לוואדג'וק והנוונגרים השכנים. גם כיום, וואדג'וק נונגארים ממשיכים להתאסף ולהיפגש בוואליאלופ ובמנגא'רי.

### עידן ההתיישבות האירופאית והגעת האסירים

 
האירופים הראשונים שביקרו באתר של פרימנטל של ימינו היו מגלי ארצות הולנדים בראשות וילם דה ולמינגה, בשנת 1697. הם מיפו את האזור ועלו במעלה הנהר סוואן. ולמינדה דיווח שזה יהיה מקום אידיאלי להתיישב בו, אף על פי שלא נעשו ניסיונות באותה עת.

האזור נחשב כאתר להתיישבות בריטית אפשרית בשנת 1827, כאשר קפטן ג'יימס סטירלינג, חקר את אזורי החוף ליד הנהר סוואן. ההמלצה שלו התקבלה בברכה על ידי ממשלת בריטניה, אשר כבר זמן מה חששה מהכוונות הצרפתיות כלפי החלק המערבי של אוסטרליה. כתוצאה מהדיווח של סטירלינג, קפטן צ'ארלס פרימנטל מ־HMS צ'לנג'ר, פריגטה במשקל 603 טון, עם 28 תותחים, קיבלה הוראה להפליג לחוף המערבי של אוסטרליה כדי להקים שם יישוב.

ב-2 במאי 1829, הניף פרימנטל את דגל הממלכה המאוחדת במפרץ ובהתאם להוראותיו, השתלטו על "כל החוף המערבי של ניו הולנד" בשם ג'ורג' הרביעי, מלך הממלכה המאוחדת.

ב-2 ביוני 1829 הגיע קפטן ג'יימס סטירלינג עם גנרל רו וקבוצת המהגרים הראשונה שהקימה את מושבת נהר הסוואן. ההתיישבות בפרת' החלה ב-12 באוגוסט 1829.

קפטן פרמינטל עזב את המושבה ב-25 באוגוסט לאחר שהעניק סיוע רב לסטירלינג בהקמת המושבה. אז החליט סטירלינג לקרוא ליישוב הנמל "פרימנטל".

בתחילת ספטמבר 1829 נחתה ספינת הסוחר אנגלסיאה בתחנת עגינה בשפך נהר הסוואן. היא לא התפרקה בדרך, כפי שציפו, אלא שרדה והפכה אוניית הכלא הראשונה של מערב אוסטרליה.  לוטוס, שהגיעה ב-10 באוקטובר 1829, הפכה לכלי השיט השני להביא מהגרים לפרמינטל.

ב-1 ביוני 1850, האסירים הראשונים הגיעו לפרימנטל על סיפון סקינדיאן. האונייה השלושים ושבעה והאחרונה שעגנה בפרימנטל הייתה יוגומונט ב-10 בינואר 1868, מה שסימן את סיום ההגליה העונשית לאוסטרליה. בין 280 האסירים שהיו על הסיפון היו 62 אסירים צבאיים ופוליטיים, פנינים (אנ')- חברי האחים הרפובליקניים האיריים - שישה מהם הצליחו להימלט מבית הכלא בבריחה של קטאלפה של 1876.  במהלך תקופה זו, פיראט הים הדרומי הידוע לשמצה בולי הייז התגורר בפרימנטל עם ארוסתו מיס סקוט, בתו של מנהל הנמל של פרימנטל.

### שער למערב

בשנת 1897, המהנדס ס"י אוקונור יליד אירלנד העמיק את נמל פרימנטל והסיר את אבני הגיר ואת ערימות החול מעבר לכניסה לנהר סוואן, ובכך הפך את פרימנטל לנמל ראוי לשילוח מסחרי.  כל זה התרחש בשיא הבהלה לזהב במערב אוסטרליה בסוף המאה ה-19, והפך את פרימנטל לבירת מסחר ושער עבור אלפי כורי זהב לעיירות היבשתיות קולגרדי, קלגורלי וסאות'רן קרוס. גמלים והרוכבים האפגנים שלהם היו מראות מוכרים ברחבי העיירה, ונחקקו חוקי עזר המסדירים רכיבת גמלים ברחובות פרימנטל.  העושר שנוצר בתקופה זו הביא לבניית מספר בתי מלון יוקרתיים ברחבי העיר.

### פעולות ימיות

במהלך מלחמת העולם השנייה, פרימנטל הייתה ביתו של הבסיס הגדול ביותר לצוללות של בעלות הברית בחצי הכדור הדרומי, והשני בגודלו במערכה באסיה ובאוקיינוס השקט אחרי פרל הארבור. לקראת המלחמה ובמהלכה שודרגו הסוללות הקיימות בנמל ונבנו סוללות חדשות, שיצרו מערכת הגנה על החוף המכונה מבצר פרימנטל. כ־125 צוללות אמריקאיות, 31 בריטיות ו-11 צוללות הולנדיות פעלו מחוץ לפרימנטל,  עד שהאמריקאים התקדמו לפיליפינים. אחת הצוללות האמריקניות הראשונות שהגיעו לפרימנטל, ה-USS Sargo (SS-188), הופצצה על ידי לוקהיד הדסון האוסטרלית, שחשבה שהיא ספינה יפנית.

פרימנטל נחשבה ל"שאנגרי-לה אמיתית"  בקרב חיילים במהלך המלחמה, אולם מתיחות בין חיילים אמריקאים ללא-אמריקאים חולפים הובילה לעיתים קרובות לאלימות מתוך שכרות. ב-11 באפריל 1944, קטטה בין אנשי שירות אמריקאים וניו זילנדים במלון נשיונל גרמה לפציעות רבות ולמוות מפצעי דקירה של שני חיילים מאורים.  

### לאחר מלחמת העולם השנייה

עיריית פרימנטל הציגה מספר פרויקטים של התחדשות עירונית בשנת 2012, תוך עידוד עירוב שימושים על ידי בנייה לגובה. בינואר 2013, עיריית פרימנטל הפכה למועצה הראשונה באוסטרליה שהוציאה מחוץ לחוק את השימוש בשקיות ניילון בלתי מתכלות באזור המקומי שלה.

גאוגרפיה
--------

פרימנטל שוכנת על סדרה של גבעות אבן גיר הידועות על ידי אנשי נונגאר בשם בוימברה; מישור החול ממזרח נקרא גארדו.  הצמחייה המקורית של האזור הייתה בעיקר עצי קסנתורה (אנ') ואקליפטוס, אשר נשרפו באופן מסורתי מדי שנה על ידי האבוריג'ינים.

אקלים
-----

לפרימנטל יש אקלים ים תיכוני ( שיטת קפן: Csa). רוח הים הרגילה ידועה בשם דוקטור פרימנטל, מכיוון שהיא מספקת הקלה מקררת מחום הקיץ כשהיא מגיעה בין הצהריים ל-15:00. בפרימנטל בדרך כלל קריר בכמה מעלות מפרת' בקיץ.

| **אקלים בפרימנטל** |
| --- |
| חודש | ינואר | פברואר | מרץ | אפריל | מאי | יוני | יולי | אוגוסט | ספטמבר | אוקטובר | נובמבר | דצמבר | שנה |
| שיא טמפרטורה מרבית (C°) | 42.4 | 41.0 | 39.4 | 35.8 | 28.3 | 26.3 | 25.5 | 26.0 | 26.8 | 36.3 | 39.0 | 40.0 | 42.4 |
| טמפרטורה יומית מרבית ממוצעת (C°) | 27.3 | 27.9 | 26.4 | 23.6 | 20.3 | 18.1 | 17.1 | 17.3 | 18.5 | 20.1 | 23.0 | 25.4 | 22.1 |
| טמפרטורה יומית מזערית ממוצעת (C°) | 17.8 | 18.1 | 17.0 | 14.9 | 12.7 | 11.1 | 10.0 | 10.2 | 11.0 | 12.3 | 14.5 | 16.5 | 13.8 |
| שיא טמפרטורה מזערית (C°) | 11.7 | 10.2 | 7.4 | 5.1 | 5.1 | 4.0 | 3.0 | 3.1 | 2.2 | 5.1 | 6.7 | 9.4 | 2.2 |
| משקעים ממוצעים (מ"מ) | 6.3 | 11.3 | 16.3 | 41.3 | 112.8 | 165.5 | 156.2 | 117.7 | 69.2 | 42.2 | 18.2 | 11.4 | 764.6 |
| מקור: לשכת המטאורולוגיה האוסטרלית |

פוליטיקה
--------

 בית העירייה של פרימנטל
מושב מדינת פרימנטל נשלט ברציפות על ידי מפלגת הלייבור האוסטרלית משנת 1924 עד 2009, אז הפסידבבחירות משנה למועמדת הירוקים אדל קרלס. המושב הוחזר ללייבור (סימון מקגורק ) בבחירות למדינה ב-2013. 

השלטון המקומי של העיר פרימנטל מורכב מראש עיר ומועצה. בראד פטיט היה ראש העיר מאז הבחירות לרשויות המקומיות ב-2009. 

 תושב פרימנטל וראש הממשלה בתקופת מלחמת העולם השנייה ג'ון קרטין (משמאל) 1943
פרימנטל יוצגה על ידי כמה דמויות פוליטיות אוסטרליות משמעותיות. ג'ון קרטין כיהן כראש ממשלה במהלך מלחמת העולם השנייה, ולעיתים קרובות מתואר כאחד מגדולי המנהיגים הפוליטיים של האומה. האוניברסיטה הגדולה במדינה ובית ספר תיכון מרכזי בפרימנטל נקראים על שמו, והפסל שלו ניצב בכיכר המלכים ליד בית העירייה של פרימנטל. ראש עיר ותיק של העיר, סר פרנק גיבסון (1919–1923 ו-1926–1952), היה גם חבר פרלמנט ליברלי בין השנים 1942–1956. גיבסון, רוקח עם חנות בהיי סטריט, זכה להערצה של כל הצדדים על מנהיגותו האזרחית ופועלו הבלתי נלאה למען העיר, במיוחד במהלך מלחמת העולם השנייה, כאשר אומרים שהוא ביקר בכל ספינה שפעלה בנמל. כרמן לורנס, ראש הממשלה האישה הראשונה של מדינה אוסטרלית, ייצגה מאוחר יותר את פרימנטל בבית הנבחרים הפדרלי.

מבני מורשת
----------

מבט מזרחה לאורך רחוב היי סטריט, אחד מרחובות רבים באזור מורשת ווסט אנד של פרימנטל עם ארכיטקטורה מהמאה ה-19 שהשתמרה היטבפרימנטל ידועה במורשת הארכיטקטונית שהשתמרה היטב, כולל מבנים שנבנו על ידי אסירים ומאות מבנים מתקופת הבהלה לזהב, המציגים מגוון ואחדות של מבנים היסטוריים ונופי רחוב. אלה נבנו לעיתים קרובות מאבן גיר עם חזיתות מעוטרות ברצף של סגנונות אדריכליים. פיתוח מהיר בעקבות עבודות הנמל הוליד מתחם אדוארדיאני כחברות סוחר וספנות שנבנו בקצה המערבי ועל קרקעות. 

הבית העגול, הבניין הישן ביותר שנותר ללא פגע במערב אוסטרליה, נבנה כבית מעצר בין 1830 ל-1831 בבית העגול היו שמונה תאים ומגורים של סוהר, שנפתחו כולם לחצר מרכזית. בשנות ה-1800, ציד לווייתנים בוצע מחוף בת'רס מתחת לבית העגול. כחלק מפעולות ציד הלווייתנים, נבנתה מנהרה מתחת לבית העגול כדי לספק לציידי לווייתנים גישה לעיירה מהמזח והחוף. הבית העגול ממוקם בכיום בתחילת אוסף של רחובות המאופיינים בארכיטקטורה ויקטוריאנית ואדוארדית המאוחרת. תהליך של ג'נטריפיקציה בתחילת שנות ה-90 הואץ על ידי הקמת אוניברסיטת נוטרדאם אוסטרליה. רבים מהמבנים בווסט אנד שוחזרו.

דמוגרפיה
--------

במפקד האוכלוסין האוסטרלי של 2021, באזור הממשל המקומי של העיר פרימנטל היו 31,930 תושבים. 64.9% מהאוכלוסייה נולדו באוסטרליה, לעומת הממוצע הארצי של 67%. הילידים האוסטרלים מהווים 1.7% מהאוכלוסייה, והקבוצות הגדולות ביותר שנולדו מעבר לים מגיעות מאנגליה (8.5%), איטליה (2.3%), ניו זילנד (2.1%), סקוטלנד (1.2%) ואירלנד (1.0%). אחרי אנגלית, השפה הנפוצה ביותר המדוברת בבית היא איטלקית (3.2%), ואחריה צרפתית (1.1%), גרמנית (1.1%), ספרדית (1.0%) ופורטוגזית (0.8%).

נכון למפקד 2021, לפרימנטל היה שיעור אבטלה של 5.8%. בעיר יש שיעור גבוה מהממוצע של דירות שכורות (31.7%, לעומת 30.6% במדינה). ל-54% מהאוכלוסייה לא היו דתות, 19.7% מהאוכלוסייה היו קתוליות, 8.1% אנגליקניות ו-7.5% לא מוצהרות.

אומנויות
--------

פרימנטל ידועה כמרכז מוזיקלי והיא מקום הולדתם של מוזיקאים בולטים רבים, כולל סולן AC/DC בון סקוט (אנ'), שגדל בעיר ושקברו בבית הקברות פרימנטל הפך לנקודת ציון תרבותית. פסל של סקוט הוקם בשנת 2009 בנמל סירות הדייגים.

אנשים ידועים
------------

רשימה של ערכים שתורגמו לעברית. לרשימה המלאה: אנשים מפרימנטל (אנ')

* פול הסלוק (1905–1993), היסטוריון, משורר ופוליטיקאי; המושל הכללי ה-17 של אוסטרליה
* בן אלטון - (1959 - ), קומיקאי, סופר, מחזאי ובמאי יהודי-בריטי-אוסטרלי
* לוק לונגלי (1969–), שחקן כדורסל; האוסטרלי הראשון ששיחק ב־NBA
* קווין פרקר (1986-), מוזיקאי; מנהיג הלהקה הפסיכדליקה טיים אימפלה
* סמנתה קר (1993–), שחקנית כדורגל (כדורגל); קשרית נבחרת אוסטרליה בכדורגל נשים (המטילדס)

קישורים חיצוניים
----------------

ויקישיתוף מדיה וקבצים בנושא **פרימנטל** בוויקישיתוף
* לשכת המסחר של פרימנטל
* מדריך תיירים מקומי של פרימנטל
* רשות נמל פרימנטל
* תיירות פרימנטל
* פרימנטל, באתר אנציקלופדיה בריטניקה (באנגלית)

הערות שוליים
------------

1. 1 2  "(26/3/2018) Inaugural Woylie Festival starts tomorrow", fremantle.gov.au. Retrieved 5 July 2020.
2. ↑  Stewart, William (2009). "Fremantle, Sir Charles Howe (1800-1869)". *Admirals of the World: A Biographical Dictionary, 1500 to the Present*. Jefferson, NC: McFarland. p. 135. ISBN 9780786482887.
3. ↑  "Fremantle A City". *The West Australian*. 4 ביוני 1929. p. 17. נבדק ב-2 במאי 2018 – via Trove (National Library of Australia). `{{cite news}}`:  (עזרה)
4. ↑  "Walyalup women weavers". National Museum of Australia. אורכב מ-המקור ב-7 בנובמבר 2011. נבדק ב-18 בדצמבר 2010. `{{cite web}}`:  (עזרה)
5. ↑  History: Migration to Fremantle at the Western Australian Museum Welcome Walls
6. ↑  Jackson, K. (1984). Fremantle, Western Australia, p. 7
7. ↑  Fremantle-the beginning (1972) In Gateway June 1973, £ol.2, No. 1, p. 12.
8. ↑  Hitchcock, J.K. (1927). Fremantle, 1829–49, found in Early Days, Vol. 1, Part 1, p. 11
9. ↑  Appleyard, Reginald Thomas; Manford, Toby (1979). *The Beginning: European Discovery and Early Settlement of Swan River Western Australia*. Nedlands: University of Western Australia Press. ISBN 0-85564-146-0. OCLC 6423026.
10. ↑  Goulding (2007), p.14.
11. ↑  Favenc (1908), p.242.
12. ↑  The Fenians (אורכב 02.07.2014 בארכיון Wayback Machine), FremantlePrison.com.au. Retrieved 9 December 2011.
13. ↑  Shawfactor. "Local history of Fremantle".
14. ↑  Stevens, Christine (2002). *Tin Mosques and Ghan Towns: A History of Afghan Camel Drivers in Australia*. Melbourne: Oxford University Press. pp. 109–112. מסת"ב 0-9581760-0-0.
15. ↑  Cairns, L. (1995) Fremantle's secret fleets.
16. ↑  Dowson, J. (2003). *Old Fremantle*. Crawley, W.A: University of Western Australia Press. pp 214.
17. ↑  Sturma, Michael (2006). *Death at a Distance: The Loss of The Legendary USS Harder*. Annapolis, Maryland: Naval Institute Press. ISBN 978-1-61251-432-1.
18. ↑  Soldiers' deaths: Coroner's finding The West Australian, 28 June 1944, p.4, at Trove
19. ↑  Maoris Tell Vivid Stories Of Fremantle Stabbing Brawl Which Ended In Two Deaths The Mirror, Perth, 1 July 1944, at Trove
20. ↑  "City Centre urban renewal (Amendment 49)". *City of Fremantle*. אורכב מ-המקור ב-29 במרץ 2013. נבדק ב-26 בפברואר 2013. `{{cite web}}`:  (עזרה)
21. ↑  Zaw, Yolanda (31 January 2013). "Freo bans plastic bags", *The West Australian*. Retrieved 4 February 2013.
22. ↑  Lyon, R. M. *A Glance at the Manners and Languages of the Aboriginal Inhabitants of Western Australia*, 1833; published in Green 1979 (below).
23. ↑  Green, N. (ed.) *Nyungar: The People*, Creative Research Publishing, Mount Lawley College, Perth, 1979
24. ↑  "Election 2013". *Western Australian Electoral Commission*. 2013. אורכב מ-המקור ב-2013-03-12. נבדק ב-2022-05-23.
25. ↑  Meet your Council (אורכב 26.06.2009 בארכיון Wayback Machine) Fremantle Focus (official site)
26. ↑  Irving, Robert (arch. consultant); et al. (1982). *Book of Historic Australian Towns*. Morrison, Robin (Photos) (1 ed.). Reader's Digest. pp. 134–139. ISBN 0-909486-93-X. Easily quarried limestone was as popular with colonial builders as sandstone or bluestone was with their counterparts in New South Wales or Victoria
27. ↑  "Fremantle Focus, History and Heritage". אורכב מ-המקור ב-25 ביוני 2005. `{{cite web}}`:  (עזרה)
28. 1 2  2021 Fremantle, Census All persons QuickStats | Australian Bureau of Statistics, www.abs.gov.au
29. ↑  Weber, Mark (17 February 2006). "Bon Scott's grave given heritage listing", *PM*, ABC Radio National. Retrieved 5 June 2011.
30. ↑  Bon Scott (אורכב 16.01.2010 בארכיון Wayback Machine) Greg James Sculpture-Public Art

|  |  |
| --- | --- |
| בקרת זהויות עריכת הנתון בוויקינתונים | 
* GND: 4086542-3
* MusicBrainz: 78a97948-d119-435e-8664-ed2da9b326b7
* NARA: 10044353
* VIAF: 167994903
* WorldCat: lccn-n94020879

 |